text:
GAAFFII DARGAGGOOTAA
Saala Faallaa Wajjin Walitti Dhufeenya Jaalalaa Jalqabuuf Umuriin Koo Gaʼeeraa?
Saala faallaa wajjin walitti dhufeenya jaalalaa jalqabuu jechuun maal jechuudha?
Yeroo hunda nama saala faallaa qabu tokkoo wajjin yeroo dabarsita. Walitti dhufeenya jaalalaa jalqabdeetta jechuu dhaa?
Namni saala faallaa qabu tokko si hawwateera. Innis miira gaarii siif qaba. Nama kanaaf guyyaatti yeroo baayʼee ergaa barreeffamaa barreessita; akkasumas ni bilbiltaaf. Walitti dhufeenya jaalalaa jalqabdeetta jechuu dhaa?
Yommuu hiriyoota keessanii wajjin yeroo dabarsitan hundatti, nama saala faallaa qabu tokkoo wajjin kophaatti adda baatanii taphattu. Walitti dhufeenya jaalala jalqabdeetta jechuu dhaa?
Tarii gaaffii isa jalqabaa deebisuun sitti hin ulfaatu taʼa. Gaaffii lammaffaa fi sadaffaa deebisuu kee dura garuu xiqqoo irratti yaaduun si barbaachiseera taʼa. Saala faallaa wajjin walitti dhufeenya jaalalaa jalqabuu jechuun maal jechuu dha?
Karaa kamiin iyyuu nama saala faallaa qabu tokkoof miira jaalalaa yoo qabaatte, innis siif miira akkasii yoo qabaate walitti dhufeenya jaalalaa jalqabdaniittu jechuu dha.
Kanaafuu, deebiin gaaffiiwwan sadan kanaa eeyyee kan jedhu taʼa. Nama saala faallaa qabuu wajjin bilbilaanis taʼe qaamaan, dhoksaattis taʼe ifatti, miira jaalalaa adda taʼe yoo waliif qabaattanii fi yeroo hunda kan wal argitan yoo taʼe walitti dhufeenyi jaalalaa jalqabameera jechuu dha.
Walitti dhufeenyi akkasii kaayyoon isaa maali dha?
Walitti dhufeenyi jaalalaa jalqabamuu kan qabu kaayyoo ulfina qabuuf jechuunis, dhiirri tokko fi durbi tokko waliin gaaʼela godhachuu kan barbaadan taʼuu fi dhiisuu isaa akka murteessaniif taʼuu qaba.
Haa taʼu malee, dargaggoonni hedduun walitti dhufeenya jaalalaa akkasiitiif ilaalcha dogoggoraa qabu taʼa. Tarii gaaʼela godhachuu utuu hin yaadin, saala faallaa wajjin hiriyummaa adda taʼe uumuu taʼa. Warri tokko tokko immoo hiriyummaa akkasii kan jalqaban nama saala faallaa qabuu wajjin argamuuf ykn hiriyummaa akkasii jalqabuu irratti ija jabeessa akka taʼan argisiisuuf taʼuu dandaʼa.
Haa taʼu malee, walitti dhufeenyi sirrii hin taane akkasii kun yeroo dheeraa hin turu. Shamarreen Heezar jedhamtu tokko akkana jetteetti: “Dargaggoonni hedduun gaaʼela erga godhatanii booda torban tokko ykn torban lama booda addaan baʼu; walitti dhufeenyi kun yeroodhaaf qofa kan turu akka taʼetti ilaaluu waan jalqaban fakkaata; kun immoo gaaʼelaaf utuu hin taʼin wal hiikuudhaaf isaan qopheessa.”
Eeyyee, nama saala faallaa qabuu wajjin walitti dhufeenya jaalalaa yoo jalqabde miira nama sanaa irratti dhiibbaa gochuun kee hin oolu. Kanaaf walitti dhufeenya akkasii jalqabuu kan qabdu kaayyoo isa sirriitiif taʼuu qaba.—Luqaas 6:31.
Mee yaadi: Namni tokko akkuma ashaangulliitii ijoollee yeroodhaaf ol kaasee, dafee immoo isa dhiisutti, miira keetti utuu taphatee maaltu sitti dhagaʼama? Kanaaf, atis miira nama kan biraatiin hin taphatin! Kitaabni Qulqulluun jaalalli, “amala sirrii hin taane hin argisiisu” jedha.—1 Qorontos 13:4, 5.
Shamarreen Cheelsii jedhamtu akkana jetteetti: “Saala faallaa wajjin walitti dhufeenya jaalalaa jalqabuun gammachuu waan naaf argamsiisu natti fakkaata; namni tokko xiyyeeffannaa addaa kan kennu, inni biraan immoo iddoo hin kennuuf yoo taʼe garuu gammachuu argamsiisuu mannaa miidhaa geessisa.”
Gorsa: Saala faallaa wajjin walitti dhufeenya jaalalaa jalqabuu fi gaaʼela godhachuuf of qopheessuuf, yaada 2 Pheexiros 1:5-7 irra jiru dubbisiitii amala irratti hojjechuu barbaaddu tokko filadhu. Jiʼa tokko booda, amala kana hammam beekuu akka dandeessee fi hammam hojii irra akka oolchite ilaalchisee of gamaaggami.
Saala faallaa wajjin walitti dhufeenya jaalalaa jalqabuuf umuriin koo gaʼeeraa?
Saala faallaa wajjin walitti dhufeenya jaalalaa jalqabuun kan dandaʼamu umurii kam irratti sitti fakkaata?
Gaaffiidhuma kana warra kee gaafadhu.
Deebiin kee fi kan warri kee sii kennan gidduu garaa garummaan yoo jiraate nama hin dinqisiisu. Tarii immoo wal fakkaachuu iyyuu ni dandaʼa! Kun dargaggoota umuriin isaanii utuu hin gaʼin, saala faallaa wajjin walitti dhufeenya jaalalaa jalqabuu irraa of qusatan keessaa tokko taʼuu akka barbaaddu argisiisa.
Daaniyel ishiin umuriin ishii waggaa 17 taʼe akkana gochuuf murteessiteetti. Akkana jetteetti: “Waggaa lama dura wantin nama hiriyaa gaaʼelaa koo taʼuu dandaʼu irraa eegu isan yeroo ammaatti eegu irraa adda dha. Taʼus, amma iyyuu murtoo akkanaa gochuun na rakkisa. Yeroo booda miirri koo akka tasgabbaaʼe yommuu natti dhagaʼamu, waaʼee walitti dhufeenya jaalalaa jalqabuu yaaduu nan dandaʼa jechuu dha.”
Sababiin umuriin keenya hamma gaʼutti turuu itti qabnu kan biraanis jira. Kitaabni Qulqulluun umurii itti fedhiin saalaa dabaluu fi miirri jaalalaa guddatu, “umurii dargaggummaa” jechuudhaan waama. (1 Qorontos 7:36) Umurii kana irratti nama saala faallaa qabuu wajjin walitti dhufeenya addaa qabaachuun, fedhii kee kana dabaluu fi gocha sirrii hin taane akka raawwatu si taasisuu dandaʼa.
Tarii hiriyoonni kee homaa rakkina akka hin qabnetti yaadu taʼa. Baayʼeen isaanii saalqunnamtii raawwachuuf illee hawwii guddaa qabu taʼa. Haa taʼu malee, ilaalcha akkasii irraa fagaachuu qabda, kana gochuus ni dandeessa! (Roomaa 12:2) Kana malees, Kitaabni Qulqulluun “Halalummaa irraa baqadhaa!” jechuudhaan nu gorsa. (1 Qorontos 6:18) Umurii dargaggummaa irra hamma darbitutti eeguudhaan, ‘wanta si miidhu of irraa fageessuu’ dandeessa.—Lallaba 11:10, Hiika Addunyaa Haaraa.
Walitti dhufeenya akkasii jalqabuuf ariifachuu kanan hin qabne maaliifi?
Utuu hin qophaaʼin walitti dhufeenya akkasii akka jalqabdu dhiibbaan si irra gaʼu, barumsa seeraan hin baranne akka qoramtu si dirqisiisuu wajjin wal fakkaachuu dandaʼa. Kun sirrii akka hin taane beekamaa dha! Wantoota qormaata sana irratti si mudatan sirriitti hubachuuf, barumsa sana yeroo gaʼaa ramaddee qoʼachuun si barbaachisa.
Saala faallaa wajjin walitti dhufeenya jaalalaa jalqabuunis kana faana wal fakkaachuu dandaʼa.
Saala faallaa wajjin walitti dhufeenya jaalalaa jalqabuun qoosaa miti. Kanaaf, walitti dhufeenya akkasii jalqabuu kee dura, “barumsa” guddaa, jechuunis akkamitti walitti dhufeenya gaarii uumuun akka dandaʼamu barachuuf yeroo ramaduu qabda. Sana booda, yeroo nama siif taʼu argattutti, walitti dhufeenya cimaa uumuun siif salphata. Gaaʼelli gaariin walitti dhufeenya hiriyoota gaarii taʼan lamaan ijaarama.
Umuriin kee hamma gaʼutti eeguun bilisummaa kee hin daangessu. Kanaa mannaa, caalaatti ‘dargaggummaa keetti gammaduuf’ bilisummaa siif kenna. (Lallaba 11:9) Kana malees, amalawwan gaggaarii horachuudhaan, akkasumas karaa hafuuraa caalaatti cimuudhaan of qopheessuuf yeroo akka argattu godha.—Faaruu 3:27.
Hamma yeroo sanaatti garuu namoota saala faallaa qabanii wajjin yeroo gaarii dabarsuu ni dandeessa. Kana gochuu kan dandeessu akkamitti? Iddoo namoonni hedduun jiranii fi toʼannaa qabutti yeroo waliin dabarsuu dandeessa. Shamarreen Taamii jedhamtu akkana jetteetti: “Akkana gochuun caalaatti nama gammachiisa. Michoota baayʼee qabaachuun gaarii dha.” Mooniikaanis yaada kana irratti walii galti. Akkana jetteetti: “Namoota amala garaa garaa qabanii wajjin yeroo dabarsuuf waan si dandeessisuuf namoota baayʼee wajjin yeroo dabarsuun gaarii dha.”
Faallaa kanaatiin, umuriin kee utuu hin gaʼin, nama tokko irratti gar malee xiyyeeffatta taanaan, of miidhuu dandeessa. Kanaaf obsaan eegi. Hamma sanatti michummaa gaarii uumuu kan dandeessu akkamitti akka taʼe barachuuf yeroo ramadi. Taanaan, yeroo booda nama saala faallaa qabuu wajjin walitti dhufeenya jaalalaa jalqabuu yoo barbaadde, eenyummaa kee akka gaariitti beekuu fi michuu umurii kee guutuu wajjin jiraattu argachuuf maal gochuu akka qabdu hubachuuf si gargaara.


c: text/html

text:
One Response to Sagalee Qeerroo Bilisummaa Oromoo Gurraandhala 27 Bara 2016
-
qero February 29, 2016 at 3:28 am #
hi,
Qeerroo Jabadhaa!!! Amaa bulechinsaa hunduma harkaa Oromo galuutii off dagachuun hin jiru.
Qunameetii irraatiis hojaachun garii dha, Warana Woyanee kan akkaa telephona, radio dhabesisunis malaa tokkoo.
Lubbuu namaa ollaa tanan. qabenyii homaa mittii ni aregamaa, ni ijaarema.
Jabadha dida, kan mana hidhaa jirus didu issaa ittii ha fufuu.
Waqiin issiin walliin ha ta’u, civil disobedience wins!!!

robotstxt: allowed

filter: keep


text:
Sardama Cabbiif Bu'uura
(Yeroo gannaatti lafa konkolaataa dhaaban laalchisee seera jiru "Winter Parking Basics." ka jedhu laali.)
Sardamni Cabbii Maali?
Yeroo cabbii hedduun bu'utti daandii fi bikka konkolaataa dhaaban guutummaatti haxaa'uuf jecha magaalaan Minneapolis, Sardama Cabbii labsa.
Sardama Cabbii jedhamee kan beekamu kun, seera ifatti lafa kaa'amee jiru fi gurmuu karaa haxaawaniif cabbii bu'e guutummaatti haxaa'uuf mirga kan kennu dha. Cabbii karaa irra jiru cufa haxaa'uuf akka mijeessutti konkolaataan karaa irra dhaabuun hin danda'amu.
Hubannoo dabalaa yoo feete Snow Emergency Parking Rules a lafa konkolaataa dhaabanii kan jedhu laali.
Konkolata ji’ota cabbiin bu’u keessa harkisamu irraa olchi (pdf)
Sardama Cabbii labsuuf eenyutu mirga qaba?
Akka Danbiin Magaalaa jedhutti, Ajajaan Poolisii fi Maandisi Magaalaa (Geggeessaa Hujii Uummataa) Sardama Cabbii labsuuf dirqama qabu. Erga warra dalaga irra jiran fi qondaalota nageenya uummataa eegan wajjin marihatanii booda kana tolchuuf aangoon kan isaaniiti.
Sardamni Cabbii kun yeroo (sa'a) meeqatti labsama?
Yeroo, baayyinni, dheerinni fi haalli qilleensa dhufaa jiruu erga tilmamamee booda murtiin labsii laalu fudhatama. Haa taatuu, hanga sa'a 6 w.b. tti yoo Magaalaadhaa Sardamni Cabbii hin labsamne tahe, telefoonaan tahe karaa oduu addaa addaa waan kana qorachuuf dirqamni hin jiru. Magaalaan Minneapolis sa'a 6 w. b. booda Sardama Cabbii hin labsu. Cabbiin bu'ee haalli isaa yoo feesisaa tahe, warri karaa haxaawan osoo Sardamni Cabbii illee hin labsamin galgala fi halkan san cabbii haxaa'uutti bobba'u. Haala akkanaatti, namuu ganama itti aanu fi guyyaa guutuu hanga sa'a 6 w. b. Sardamni Cabbii labsame fi hin labsamnee isaa qorachuu qabu.
Yoggaa cabbiin bu'utti guyyaa guutuu deddeebi'anii qorachuun hedduu feesisaa dha.
Yeroo tokko tokko, haalli isaa ifaa yoggaa tahutti Sardamni Cabbii guyyaa san labsamee seerri konkolaataa akkaataa itti dhaabanii galgala san yeroo 9 w. b. tii ka'ee hujii irra oola. Yeroo biraa immoo murtiin kan tahu takka tureeti.
Gaafa labsii Sardama Cabbii sa'a 6 w. b. dura bahuu hanqatutti warri karaa haxaawanii, cirracha fi ashaboo firfirsan dalaga isaanii itti haa fufan iyyuu malee uummataaf yeroo gahaan waan hin kennaminiif guyyaa san labsi Sardama Cabbii hin bahu.
Sardamni Cabbii Labsame fi hin Labsamnee isaa akkamiin ani Bara?
Yoo Minneapolis keessa jiraatta tahe ykn yeroo hedduu daandii magaalaa Minneapolis irra konkolaataa dhaabda tahe, haala qilleensaa laaltee Labsiin Sardama Cabbii baheera fi hin baanee baruun dirqama keeti.
Karaan kana itti tolchan hedduu dha.
Toorbelbeltuu sa'a 24 banaa taate kana bilbili:
Komputera irraa e-mail laali
Kan magaalaa kan taate E-Mail Snow Alert kana irraa ibsa dhimma labsii Sardama Cabbii fi seera lafa konkolaataa dhaabanii argachuu ni dandeessa.
Ammas kan magaalaa kan taate ( MinneapolisMN.gov) dhaqii laali.
Xurree Keebilaa 14, 79 ykn KBEM-FM (88.5 MHz) irraa soqi/caqasi.
Meeshaa sabquunnamtii ka akka -- raadiyo, televishena, gaazexaa irraas odeeffadhu.
Battala labsiin Sardama Cabbii bahetti, magaalaan Minneapolis toorbelbeltuu san, 348-SNOW (348-7669) dirree kompuuteraa fi xurree keebilaa 14 fi 79, ni haaressa, dhaamsa karaa e-mail alert warra galmaa'aniif ni dabarsa (bara kana dhaamsi gabaabaan warra karaa telefoona harkaa, karaa PDAs argachuu fedhaniif ni darba) akkasumas televiishena warra gurguddaa afran, dhaabiilee radiyoo 11 fi maxansitoota gaazexaa gurguddoo sadani tti ni dabra.
Snow Emergency Basics - Oromo
Last updated Jan 31, 2014